b'\n_START_ARTICLE_\nSvupper\n_START_PARAGRAPH_\nEn svupper er et v\xc3\xa6rkt\xc3\xb8j, som man bruger til at rense stoppede afl\xc3\xb8b med.\n_START_SECTION_\nOpbygning\n_START_PARAGRAPH_\nSvupperen best\xc3\xa5r af en gummisugekop monteret for enden af et tr\xc3\xa6skaft.\n_START_SECTION_\nVirkem\xc3\xa5de\n_START_PARAGRAPH_\nDen virker ved, at man placerer svupperen over vaskens afl\xc3\xb8bshul og presser tr\xc3\xa6skaftet nedad, herved t\xc3\xb8mmer man sugekoppen for luft. Herefter tr\xc3\xa6kker man i tr\xc3\xa6skaftet, s\xc3\xa5ledes at der under sugekoppen opst\xc3\xa5r et undertryk, der suger den i afl\xc3\xb8bet siddende prop ud. Det vil ofte v\xc3\xa6re n\xc3\xb8dvendigt at gentage operationen et antal gange, for at sikre at proppen er helt opl\xc3\xb8st. Svupperen virker bedst, hvis overfladen, som bunden af sugekoppen hviler p\xc3\xa5 er v\xc3\xa5d, idet dette medvirker til at forsegle forbindelsen mellem de to dele.\n_START_SECTION_\nHistorie\n_START_PARAGRAPH_\nV\xc3\xa6rkt\xc3\xb8jet har i Danmark v\xc3\xa6ret kendt siden 1963.\n_START_SECTION_\nToiletrens\n_START_PARAGRAPH_\nSvupperen kan ogs\xc3\xa5 bruges i forbindelse med tilstoppede toiletter. Dette kan dog kun anbefales hvis der er en separat svupper til dette, da der ellers er en stor hygiejne risiko. Virkem\xc3\xa5den er den samme som n\xc3\xa6vnt ovenfor.\n_START_SECTION_\nBarnef\xc3\xb8dsler\n_START_PARAGRAPH_\nEn i princippet helt normal svupper, bruges ogs\xc3\xa5 til f\xc3\xb8dselshj\xc3\xa6lp. Sugekoppen placeres p\xc3\xa5 barnets hoved og det er hermed muligt at tr\xc3\xa6kke barnet ud, idet svupperen sidder fast p\xc3\xa5 barnets hoved ved det opst\xc3\xa5ede undertryk.'